[{"text_idx": "#000000", "text": "Betidanik izan da ezaguna Tolosako herriaren gozozaletasuna eta hainbat dira gurean gozozaletasun hori azken mugaraino eraman izan dutenak. Begiratu besterik ez dago herrian artisautza mota honen inguruan zabaltzen den eskaintzari. Ildo horretan, Bonbereneak ere bere lana \u201cgozoki\u201d bezala aurkeztea erabaki du, eta ez da aurreneko aldia. Izan ere, 10 urte igaro dira \u201cBonberenea Suffle\u0301\u201d izeneko pasteltxo hura kaleratu zenetik. Oraingoan \u201cBonberenea E\u0301clair\u201d izena daramana argitaratuko dute, aurrekoaren ildo berberetik baina zapore, forma eta testura ezberdinekin. Hori bai, zalantzarik gabe gozoa eta goxoa izango delakoan."}, {"text_idx": "#000001", "text": "Rafa Gorrotxategi gozogile ospetsuarekin elkarlanean, berea izan da bilduma honi izena ematen dioten pasteltxoak diseinatu eta sortzearen ardura. Izan ere, bilduma honen funtsa 2012tik 2015era bitarte Bonbereneatik pasa diren musika talde esanguratsuenen artxibo bat argitaratzea da. DVD formatuan eta ikus-entzunezko euskarri aurreratuenak erabiliz, zuzeneko emanaldi guztiak etxean bertan eta etxeko piromanoek grabatuak, nahastuak eta masterizatuak izan dira. Etxean sukaldatu izan diren menu ezberdinak erakusgai jarri nahi izan dituzte beste behin piromanoek. Duela 10 urte bezalaxe, orduko lagun berberekin elkarlanean."}, {"text_idx": "#000003", "text": "20 abestiz osatua, datorren azaroaren 5etik aurrera eskuratu ahal izango duzu 12\u20ac-tan Bonberenean bertan, web orrialde honetan edo ohiko banaketa puntuetan. On egin!"}, {"text_idx": "#000005", "text": "Fiachras eta Sumision City Blues"}, {"text_idx": "#000007", "text": "Este sitio web utiliza cookies para que usted tenga la mejor experiencia de usuario. Si continu\u0301a navegando esta\u0301 dando su consentimiento para la aceptacio\u0301n de las mencionadas cookies y la aceptacio\u0301n de nuestra poli\u0301tica de cookies, pinche el enlace para mayor informacio\u0301n."}]